Document ID: 31995L0008

Komisjoni direktiiv 95/8/EÜ,
10. aprill 1995,
millega muudetakse direktiivi 77/535/EMÜ liikmesriikide õigusaktide, milles käsitletakse väetiste proovivõtu- ja analüüsimeetodeid, ühtlustamise kohta
(Üle 10protsendilise kontsentratsiooniga mikroelementide analüüsimeetodid)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. detsembri 1975. aasta direktiivi 76/116/EMÜ liikmesriikide väetisi käsitlevate õigusakti-de ühtlustamise kohta, [1] viimati muudetud nõukogu direktiiviga 89/530/EMÜ, [2] eriti selle artikli 9 lõiget 2,
ning arvestades, et:
asutamislepingu artikliga 8a kehtestatakse sisepiirideta ala, kus on tagatud kaupade, isikute, teenuste ja kapitali vaba liikumine;
direktiiviga 89/530/EMÜ täiendatakse ja muudetakse direktiivi 76/116/EMÜ väetistes sisalduvate mikroelementide boori, koobalti, vase, raua, mangaani, molübdeeni ja tsingi osas;
komisjoni direktiiviga 77/535/EMÜ, [3] viimati muudetud direktiiviga 93/1/EMÜ, [4] sätestatakse ühenduse väetiste ametlik kontrollimine, et teha kindlaks nende vastavus nõuetele, mis on ühenduse sätetega kehtestatud väetiste kvaliteedile ja koostisele; direktiivi 77/535/EMÜ tuleks täiendada, et saaks kontrollida ka väetisi, mille kohta käib direktiiv 89/530/EMÜ;
kavandatavate toimingute ulatust ja mõju silmas pidades on käesolevas direktiivis ettenähtud ühenduse meetmed seatud eesmärkide saavutamiseks mitte ainult vajalikud, vaid ka möödapääsmatud, kuna liikmesriigid üksi ei suuda kõnesolevaid eesmärke saavutada ja tegelikult on juba direktiivis 76/116/EMÜ sätestatud nende eesmärkide saavutamine ühenduse tasandil;
käesolevas direktiivis sätestatud meetmed on kooskõlas väetisekaubanduselt tehniliste tõkete kõrvaldamist käsitlevate direktiivide tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Käesolevaga lisatakse direktiivi 77/535/EMÜ II lisale käesoleva direktiivi lisas sätestatud tekst.
Kõnealuseid meetodeid kasutatakse ühenduse väetiste puhul, et määrata iga mikroelementi, mille näidatud sisaldus ületab 10 %.
Artikkel 2
1. Liikmesriigid jõustavad käesoleva direktiivi järgimiseks vajalikud õigusnormid 31. detsembriks 1995. Liikmesriigid teatavad sellest viivitamata komisjonile.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.
Artikkel 3
Käesolev direktiiv jõustub kolmandal päeval pärast selle avaldamist Euroopa Ühenduste Teatajas.
Brüssel, 10. aprill 1995

Labels: 17
16
3
6
15